Davids Daņuševskis

Davids Daņuševskis (; 1885. gads Lodza — 1944. gads) bija ebreju izcelsmes Polijas šahists.

 Biogrāfija 
Pirmo panākumu šahā guvis 1906. gadā, kad aiz Akibas Rubinšteina ieņēmis 2. vietu Lodzas šaha biedrības čempionātā. 1907. gadā Lodzā piedalījies Viskrievijas šaha čempionātā, kurā palicis 10. vietā. 1909. gadā Sanktpēterburgā piedalījies Viskrievijas šaha amatieru turnīrā un dalījis 4.-6. vietu. No 1915. gada līdz 1921. gadam dzīvojis Krievijā. 1920. gadā Maskavā piedalījies pirmajā Krievijas PFSR šaha čempionātā (vēlāk šis turnīrs tika uzskatīts arī par pirmo PSRS šaha čempionātu), kurā dalījis 9.-10. vietu, taču nospēlējis neizšķirti ar turnīra uzvarētāju Aleksandru Aļehinu.

Pēc Pirmā pasaules kara atgriezies Polijā. 1922. gadā ieņēmis 2. vietu Lodzas pilsētas šaha čempionātā, bet 1924. gadā šajā turnīrā dalījis 1.-2. vietu. Pārstāvējis Polijas komandu neoficiālajā Pasaules šaha olimpiādē 1924. gadā.OlimpBase :: unofficial Chess Olympiads :: Dawid Daniuszewski 1927. gadā Lodzā piedalījies 2. Polijas šaha čempionātā, kurā palicis 10. vietā.I Szachowe Mistrzostwa Polski Łódź 1927 1929. gadā Lodzas komandas sastāvā izcīnījis 2. vietu Polijas komandu šaha čempionātā.OlimpBase :: Polish Team Chess Championship :: Dawid Daniuszewski

Bijis pazīstams arī kā šaha literāts. 1922. gadā uzrakstījis grāmatu par krievu šahistu Mihailu Čigorinu. 1938. gadā izdevis Lodzas šaha biedrības 30 gadu jubilejai veltītu grāmatu "Lodzas šaha biedrības jubilejas grāmata" (). Sācis rakstīt grāmatu arī par Davidu Janovski, taču nav to pabeidzis.

Otrā pasaules kara laikā palicis nacistiskās Vācijas okupētajā Polijā un ticis ieslodzīts Lodzas geto. Šeit 1944. gada 9. februārī nospēlējis savu pēdējo zināmo šaha partiju.Dawid Daniuszewski vs Salomon Szapiro (1944) Par Daņuševska nāvi trūkst precīzas informācijas.

 Atsauces 

 Ārējās saites 

Kategorija:1885. gadā dzimušie
Kategorija:1944. gadā mirušie
Kategorija:Lodzas vojevodistē dzimušie
Kategorija:Polijas šahisti
Kategorija:Holokausta upuri